**Concursul de selecţie a cadrelor didactice pentru constituirea corpului de experţi în management educaţional,**

**SERIA a 11-a, 2017**

**CONDIȚIILE de înscriere la concursul de selecţie a cadrelor didactice pentru constituirea corpului de experţi în management educaţional, conform prevederilor art.2 al OMECTS nr.5549/2011**

La concursul de selecție pentru dobândirea calității de membru al corpului național de experți în management educațional poate participa orice cadru didactic care îndeplineste cumulativ următoarele condiții:

a) face dovada acumulării a 60 de credite transferabile în cadrul unor programe acreditate de formare în domeniul managementului educațional;

b) este titular în învățământul preuniversitar/într-o unitate de învățământ si are cel puțin gradul didactic II;

c) a obținut calificativul "foarte bine" în ultimii 4 ani si nu a fost sancționat disciplinar în anul scolar curent;

d) nu a fost lipsit de dreptul de a ocupa o funcție de conducere sau de îndrumare si control în învățământ prin hotărâre judecătorească definitivă de condamnare penală;

e) nu a fost exclus, conform prevederilor art. 21, din Registrul național al experților în management educațional.

**ÎNSCRIEREA ONLINE A CANDIDAȚILOR:**

*În perioada* ***11 -16 ianuarie*** *2017, completarea formularului de selecție on-line (accesaţi formularul aflat la adresa:* <http://cneme.edu.ro/inscriere>)

**DEPUNEREA PORTOFOLIILOR** cu documentele prevăzute de OMECTS nr. 5549/2011, cu modificările și completările ulterioare, la ISJ Ilfov, în perioada **17-23 ianuarie 2017**

Număr locuri scoase la concurs: **51**

LISTELE CU CANDIDAȚII DECLARAȚI ADMIȘI ÎN URMA INTRODUCERII INFORMAȚIILOR ÎN FORMULARUL DE SELECȚIE ONLINE VOR FI DISPONIBILE PE PAGINA cneme.edu.ro ȘI SE VOR AFIȘA LA SEDIUL INSPECTORATULUI ȘCOLAR JUDEȚEAN ILFOV ȘI PE SITE-UL INSTITUȚIEI.

**PROGRAMUL**  **pentru depunerea portofoliilor cu documente, în vederea participării la concursul de selecţie a cadrelor didactice pentru constituirea corpului de experţi în management educaţional, SERIA a 11-a, 2017**

În conformitate cu prevederile OMENCS nr. 5784/22.11.2016, privind *Calendarul desfășurării concursului de selecție a cadrelor didactice pentru constituirea corpului național de experți în management educațional, seria a 11-a,* portofoliile cu documentele candidaților declarați admiși după etapa de selecție online se vor depune la Inspectoratul Școlar Județean Ilfov, Compartiment Juridic, în perioada **17-23 ianuarie 2017, între orele 10.00-16.00.**

**Comisia județeană**